Komisijos sprendimas
1997 m. liepos 1 d.
iš dalies keičiantis Komisijos sprendimą 97/252/EB, pateikiantį laikinus trečiųjų šalių įmonių, iš kurių valstybės narės leidžia importuoti žmonėms vartoti skirtą pieną ir pieno produktus, sąrašus
(tekstas svarbus EEE)
(97/480/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1], su paskutiniais pakeitimais, padarytais Tarybos sprendimu 97/34/EB [2], ypač į jo 2 straipsnio 1 dalį ir 7 straipsnį,
kadangi Komisijos sprendimu 95/340/EEB [3] su paskutiniais pakeitimais, padarytais Sprendimu 96/584/EB [4], nustatytas trečiųjų šalių, iš kurių valstybės narės leidžia importuoti pieną ir pieno produktus, sąrašas;
kadangi Komisijos sprendimu 95/343/EEB [5] su paskutiniais pakeitimais, padarytais Sprendimu 97/115/EB [6], nustatyti sveikatos ir veterinarinio sertifikavimo reikalavimai pieno ir pieno produktų importui iš tame sąraše nurodytų šalių;
kadangi Komisijos sprendimu 97/252/EB [7] nustatomi laikini trečiųjų šalių įmonių, iš kurių valstybės narės leidžia importuoti žmonėms vartoti skirtą pieną ir pieno produktus, sąrašai;
kadangi Komisija iš Kanados ir Izraelio gavo įmonių sąrašus su garantijomis, kad jos visiškai atitinka Bendrijos nustatytus sveikatos reikalavimus, ir kad, jeigu įmonė jų nesilaikys, jos eksporto į Europos bendriją veikla bus sustabdyta;
kadangi Komisijos sprendimu 97/299/EB [8] nustatomas Čekijos Respublikos įmonių sąrašas;
kadangi Argentina, Australija, Naujoji Zelandija ir Šveicarija iš dalies pakeitė Sprendime 97/252/EB pateiktus sąrašus; kadangi todėl šiuos dalinius pakeitimus reikėtų paskelbti;
kadangi Komisija negali užtikrinti, kad trečiųjų šalių, išskyrus tas, kurių įmonės yra išvardytos Sprendimo 97/252/EB sąrašuose, įmonės laikosi Bendrijos reikalavimų ir kad kompetentingų institucijų garantijos yra pagrįstos, ypač todėl, kad negali atlikti patikrinimų vietoje; kadangi todėl reikia pratęsti joms suteiktą laikotarpį;
kadangi būtina užtikrinti, kad sprendimai, nustatantys įmonių sąrašus, būtų suderinti; kadangi todėl reikėtų iš dalies pakeisti Sprendimą 97/252/EB;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 97/252/EB 1 straipsnio 1 dalyje prieš žodį "įmonių" įterpiami žodžiai "trečiųjų šalių".
2. Sprendimo 97/252/EB 1 straipsnio 2 dalis pakeičiama taip:
"Iki 1998 m. sausio 1 d. valstybės narės gali leisti importuoti pieną ir pieno produktus ir iš šio sprendimo priede nenurodytų trečiųjų šalių įmonių."
2 straipsnis
1. Sprendimo 97/252/EB priedas papildomas šio sprendimo I priedu, skirtu Kanadai ir Izraeliui.
2. Sprendimo 97/252/EB priedas pakeičiamas šio sprendimo II priedu, skirtu Argentinai, Australijai, Naujajai Zelandijai ir Šveicarijai.
3 straipsnis
Šis sprendimas skirtas valstybėms narėms.
Priimta Briuselyje, 1997 m. liepos 1 d.